آذربایجان جنگیسی کومپوزیسییاسی مدنیتیمیزین ان گؤزل ۳ میللی موسیقیسی - «قاراباغ شیکستهسی»، «شیروان شیکستهسی» و «جنگی»نین بیرلشمسیندن عبارتدیر.
کولت. آذ خبر وئریر کی، بو کومپازیسییانی عالیم قاسیموو، الناره عبدوللایئوا، گوللو مرادووا، صبوحی عیبایئو، احتیرام حسینوو ایفا ائدیرلر (زورنادا شیرزاد فتلیئو). شاماخی و قاراباغ خوانندهلرینین بیرگه امیی نتیجهسینده عرصهیه گلن موسیقی اولدوقجا حزین و قولاغایاتیملیدیر.
شیروان شیکستهسی
شیروان آشیق محیطینه عایید اولان «شیروان شیکستهسی» نه اینکی خوانندهلرین، حتی استرادا مغننیلرینین ده دقتینی جلب ائدیب، اونون معاصر اوسلوبدا آرانژیمان اولونموش ایفا واریانتلاری یارانیب. بو شیکستهده موسیقی ماتئریالی دیگر شیکستهلردن اولدوقجا فرقلیدیر. هم اینسترومئنتال، هم ده ووکال پارتییا حزین و نیسبتا لیریک کاراکترلیدیر، آشیغین ایفاسیندا بو حزینلیک داها چوخ دویولور، اینسترومئنتال پارتییادا بالابانین ایشتیراک ائتمهسی لیریک کاراکتری گوجلندیریر. «شیروان شیکستهسی»نی ایفا ائدرکن خوانندهلر آشیق هاواسینین احوالی-روحییهسینی یاراتماغا چالیشیرلار.
قاراباغ شیکستهسی
قاراباغ شیکستهسی ۱۹-جو عصرده ضرب مغامی کیمی گئنیش تشکل تاپیب. معلومدور کی، شیکسته ژانری اول آشیق موسیقی یارادیجیلیغیندا عمله گلیب و اونون مختلیف نؤعلری یارانیب.
«قاراباغ شیکستهسی» و «کسمه شیکسته» خوانندهلریمیز طرفیندن تئز-تئز اوخونور. هر ایکی شیکسته ده سئوگی، محببتین دوغوردوغو حسلردن شیکایت، عذاب-اذیت، اضطراب وار. محض بو خصوصیتینه گؤره اونلارین موسیقیسینده حزینلیک وار. قاراباغ شیکستهسینین متنینی بایاتیلار تشکیل ائدیر.
جنگی
آذربایجانین میللی رقصیدیر. بعضا «جنگی» جنگاورلیک یئریشینی، میدان اوخومانی، دؤیوشه چاغیریشی ایفاده ائدیر. «جنگی»نین یارانما تاریخی چوخ قدیمدیر. «جنگی» کاراکتری جهتدن عینی اولان «قایتاغی»، «هالای» کیمی موسیقی اثرلری قروپونداندیر.
azb_Arab azb_Arab ckb_Arab azb_Arab azb_Arab azb_Arab azb_Arab pes_Arab azb_Arab